hu en hu hu hu en hu hu hu en de hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu
Bay Zoltán Közhasznú Alkalmazott Kutatási Nonprofit Kft- elsősorban mérnökinformatikus MSc hallgatót vár, de programtervező- vagy mérnökinformatikus BSc hallgatókat is fogad – Észak-Magyarországi Informatikai Duális Képző Központ
Duális képző vállalatok Miskolci Egyetem
A Bay Zoltán Alkalmazott Kutatási Közhasznú Nonprofit Kft. Magyarország vezető alkalmazott kutatóintézet    hálózata. Állami tulajdonú intézményünk célja, az iparban közvetlenül felhasználható technológiák előállítása és kutatás-fejlesztési szolgáltatások nyújtása.
Társaságunk több, mint 20 éves múlttal rendelkezik, és az alábbi tudományterületeknek végzi tevékenységét:
biotechnológia, e területen belül kiemelten foglalkozunk többek között olajipari fejlesztésekkel, ivóvíz- és szennyvízkezeléssel, környezetvédelmi mikrobiológiai és szenzorikai fejlesztésekkel, biológiai alapú energiatermeléssel valamint alga biotechnológiával,
a mérnöki tudományterületek közül: az anyagtudományok terén: szerkezeti és funkcionális anyagok vizsgálata, anyagok bevonata és rétegtechnológiák, ipari lézertechnológiai fejlesztések, anyagok károsodásának vizsgálata, továbbá gépészeti tudományok terén: gyártástechnológiák modellezése, szerkezetek üzemelésének biztonsági elemzései, logisztikai rendszerek tervezése, termékek, gyártási és termelési folyamatok környezeti életciklus elemzése,
intelligens rendszerek tudományterületén belül: villamosmérnöki, valamint informatikai tudományokkal kapcsolatos fejlesztések, továbbá szakértői feladatok olyan területeken pl., mint Intelligens Közlekedési Rendszerek, Energetika
Az informatika területén belül munkatársaink az alábbi területeken végzik tevékenységeiket:
mikrokontroller alapú hardver fejlesztése
nagysebességű, integrált áramkör tervezése
egészségügyi informatika (orvos-szakmai programok informatikai támogatása; orvos-technológia és gép-műszer fejlesztések; egészségügyi intézmények folyamatainak optimalizálása; megvalósíthatósági elemzések, gazdasági vizsgálatok készítése; telemedicina megoldások kidolgozása, alkalmazása)
alkalmazásfejlesztés (telekommunikációs, telemetriás alkalmazások; portálfejlesztések, elektronikai tervezés és programozás)
környezeti intelligencia (ambiens intelligencia)
áramkör prototípus gyártás, tesztelés
Fentiekről részletesebben tájékozódhat weboldalunkon.
3519 Miskolc, Iglói út 2.
← simpleSoft Kft.- programtervező BSc, mérnökinformatikus BSc és MSc hallgatókat fogad
Copyright © Észak-Magyarországi Informatikai Duális Képző Központ